## Pravilnik o načinu vođenja evidencija o poljoprivrednom zemljištu

### NN 37/1998 (18.3.1998.), Pravilnik o načinu vođenja evidencija o poljoprivrednom zemljištu

# **MINISTARSTVO POLJOPRIVREDE I ŠUMARSTVA**

Na temelju članka 20 stavak 2 Zakona o poljoprivrednom zemljištu ("Narodne
novine" br. 54/94 - pročišćeni tekst, 48/95 i 19/98), donosim

## **PRAVILNIK**

### **O NAČINU VOĐENJA EVIDENCIJA O POLJOPRIVREDNOM ZEMLJIŠTU**

Članak 1.

Ovim Pravilnikom propisuje se način vođenja evidencije o poljoprivrednom
zemljištu na području županije i to:

1. po katastarskim kulturama i katastarskim klasama;

2. površini i svrsi zbog koje se mijenja namjena;

3. po komasiranim površinama;

4. hidromelioriranim površinama i

5. posjedovnoj strukturi.

Članak 2.

Nadležno upravno tijelo za poslove poljoprivrede županije, odnosno Grada
Zagreba, obvezno je voditi evidenciju iz članka 1. ovog Pravilnika posebno
za svaku godinu, osim evidencije iz članka 1. točka 5. ovog Pravilnika
koje se stanje utvrđuje svakih pet godina.

Evidencija iz članka 1. točka 1., 2. i 5. ovog Pravilnika vode se prema
obrascima 1., 2. i 3. koji su tiskani uz ovaj Pravilnik i čine njegov sastavni
dio.

Članak 3.

Evidencije o komasiranim površinama poljoprivrednog zemljišta odnosi
se na komasacije provedene nakon 1. 1. 1955. godine i sastoji se od sljedećih
podataka:

1. Površine u ha na kojima je izvršena komasacija u razdoblju od 1955.
god. do 1985. godine;

2. površina u ha na kojoj je izvršena komasacija nakon 1985. godine.

Članak 4.

Evidencija o hidromelioriranom poljoprivrednom zemljištu sastoji se
od sljedećih podataka:

1. površina u ha na kojoj je izvršena odvodnja drenažom;

2. površina u ha na kojoj je izvršena odvodnja bez drenaže.

Članak 5.

Za evidenciju o površinama poljoprivrednog zemljišta po katastarskim
kulturama i klasama te posjedovnoj strukturi vlasnika i ovlaštenika, nadležno
upravno tijelo za poslove poljoprivrede županije, odnosno Grada Zagreba
koristit će podatke nadležnih županijskih tijela za katastar i geodetske
poslove, odnosno Gradskog zavoda za katastar i geodetske poslove Grada
Zagreba.

Nadležno upravno tijelo za poslove poljoprivrede županije, odnosno Grada
Zagreba evidencije o poljoprivrednom zemljištu zaključuje za proteklu godinu
najkasnije do 15. siječnja tekuće godine.

Primjerak evidencija nadležno upravno tijelo za poslove poljoprivrede
županije, odnosno Grada Zagreba dužno je do 31. siječnja dostaviti Ministarstvu
poljoprivrede i šumarstva.

Iznimno, evidencije o poljoprivrednom zemljištu za 1997. godinu nadležno
upravno tijelo za poslove poljoprivrede županije, odnosno Grada Zagreba,
zaključit će do 30. lipnja 1998. godine.

Članak 6.

Danom stupanja na snagu ovog Pravilnika prestaje vrijediti Pravilnik
o načinu vođenja evidencija o poljoprivrednom zemljištu, objavljen u "Narodnim
novinama" br. 59/91.

Članak 7.

Ovaj pravilnik stupa na snagu osmi dan od objave u "Narodnim novinama".

Klasa: 320-2/98-1/283
Urbroj: 525-09-98-1
Zagreb, 13. ožujka 1998.

Ministar
**mr. Zlatko Dominiković,** v. r.

**PRILOZI UZ PRAVILNIK O NAČINU VOĐENJA EVIDENCIJA O POLJOPRIVREDNOM
ZEMLJIŠTU
(stav 2. članak 2.)**

*Obrazac broj 1.*

\_\_\_\_\_\_\_\_\_\_\_\_\_\_\_ŽUPANIJA

GODINA \_\_\_\_\_\_\_\_\_\_\_\_\_\_\_\_

POVRŠINA POLJOPRIVREDNOG ZEMLJIŠTA U HEKTARIMA

|  |
| --- |
| KATASTAR-                                             KATASTARSKA KLASA          SKA      KULTURA                  I         II        III        IV        V        VI       VII       VIII         UKUPNO                                                                                                                                                    I-VIII |
| Oranica i vrt    Voćnjak    Vinograd     Livada |
| Obradivo    Ukupno |
| Pašnjak    Trstici i bare    Ribnjak |
| Neobradivo    Ukupno |
| Poljoprivredno    zemljište    ukupno |

*Obrazac broj 2.*

\_\_\_\_\_\_\_\_\_\_\_\_\_\_\_\_ŽUPANIJA

GODINA  \_\_\_\_\_\_\_\_\_\_\_\_\_\_\_\_

POVRŠINA POLJOPRIVREDNOG ZEMLJIŠTA U KOJEM SE MIJENJA NAMJENA
U HEKTARIMA I SVRHA PROMJENE NAMJENE POLJOPRIVREDNOG ZEMLJIŠTA

|  |
| --- |
| Katastar-        Stam-          Gospo-        Promet-           Sportski i            Ostale                Ukupno      ska                  beni            darski           nice                 rekreacioni            svrhe      kultura            objekt          objekt                                  objekti |
| Oranica     i vrt    Voćnjak    Vinograd    Livada |
| Obradivo    Ukupno |
| Pašnjak    Trstici i bare    Ribnjak |
| Neobradivo    Ukupno |
| Poljoprivred-    no zemljište    ukupno |

*Obrazac broj 3.*

\_\_\_\_\_\_\_\_\_\_\_\_\_\_\_ŽUPANIJA

GODINA \_\_\_\_\_\_\_\_\_\_\_\_\_\_\_\_

POSJEDOVNA STRUKTURA POLJOPRIVREDNOG ZEMLJIŠTA

|  |
| --- |
| Veličina posjeda        Broj posjednika                Ukupna površina          u hektarima               Pravne    Fizičke                   u hektarima                                       osobe      osobe |
| do 1 |
| 1 do 3 |
| 3 do 5 |
| 5 do 10 |
| 10 do 20 |
| 20 do 50 |
| više od 50 |
| UKUPNO: |

Pravilnik, NN 37/1998-461
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)